ทองคำปิดร่วง 17.4 ดอลล์
สัญญาทองคำตลาดนิวยอร์กปิดอ่อนแรงลงร่วง 17.4 ดอลล์ เหตุคาดจีนชะลอกระตุ้นเศรษฐกิจ
12 ม.ค. 2556

สัญญาทองคำตลาดนิวยอร์กปิดอ่อนแรงลงร่วง 17.4 ดอลล์ เหตุคาดจีนชะลอกระตุ้นเศรษฐกิจ
สัญญาทองคำตลาด COMEX (Commodity Exchange) ส่งมอบเดือนก.พ.ปิดร่วงลง 17.4 ดอลลาร์ หรือ 1.04% ที่ 1,660.6 ดอลลาร์/ออนซ์ 
สัญญาทองล่วงหน้าดีดตัวขึ้น 22.5 ดอลลาร์ หรือ 1.4% เมื่อวันพฤหัสบดี หลังจากข้อมูลการค้าที่แข็งแกร่งของจีนได้หนุนมุนมองบวกเกี่ยวกับเศรษฐกิจโลก ซึ่งช่วยให้นักลงทุนบางรายมีความเชื่อมั่นในตลาดอีกครั้ง หลังจากที่ตลาดร่วงลงในช่วง 3 เดือนที่ผ่านมา
อย่างไรก็ตาม นักวิเคราะห์บางรายกล่าวว่า ข้อมูลเศรษฐกิจจีนก็ได้จุดปะทุความวิตก เนื่องจากอาจจะสกัดการผ่อนคลายทางการเงินของธนาคารกลางจีน ซึ่งถือเป็นปัจจัยลบสำหรับทองและได้ถ่วงการซื้อขายในวันศุกร์ แม้ว่าทองอาจจะได้รับแรงหนุนจากความกังวลเกี่ยวกับเงินเฟ้อ เนื่องจากทองได้รับการพิจารณาว่าเป็นแหล่งประกันความเสี่ยงจากราคาผู้บริโภคที่พุ่งขึ้น
จีนเปิดเผยวานนี้ว่า ดัชนีราคาผู้บริโภค (CPI) เดือนธ.ค.เพิ่มขึ้น 2.5% จากปีก่อนหน้า หลังจากดัชนีปรับขึ้น 2% ในเดือนพ.ย